[{"text_idx": "#000005", "text": "Mae\u2019n braf gweld yr w\u0302yl Drysau Agored yn ei ho\u0302l fis Medi eleni, sef cyfraniad blynyddol Cymru i\u2019r fenter Diwrnodau Treftadaeth Ewropeaidd, sy\u2019n gwahodd sefydliadau treftadaeth, perchnogion preifat, awdurdodau lleol ac eraill i agor eu drysau i adeiladau hanesyddol neu gynnig gweithgareddau am ddim yn ystod mis Medi."}, {"text_idx": "#000006", "text": "Caiff yr w\u0302yl boblogaidd hon ei hariannu a\u2019i threfnu gan Cadw, ac mae\u2019n cynnwys sawl un o safleoedd llai cyfarwydd Cymru \u2013 y mae rhai ohonynt fel rheol ar gau i\u2019r cyhoedd \u2013 yn ogystal a\u0302 thirnodau mwy eiconig megis Eglwys Gadeiriol Tyddewi, Castell Cas-gwent a llawer o safleoedd Cadw a\u2019r Ymddiriedolaeth Genedlaethol. Yn ystod y mis bydd dros 200 o safleoedd, tirnodau a thrysorau cudd hanesyddol Cymru yn cynnig mynediad, digwyddiadau neu deithiau tywysedig rhad ac am ddim i ymwelwyr."}, {"text_idx": "#000009", "text": "Llys Insole, sef plasty Fictoraidd rhagorol yn Llandaf, a adeiladwyd yn 1855 gan W.G. ac E. Habershon ar gyfer y diwydiannwr lleol, J.H. Insole. Aeth y ty\u0302 a\u0302\u2019i ben iddo ar o\u0302l yr Ail Ryfel Byd ond cafodd ei achub ar gyfer y gymuned, ei adfer gan Ymddiriedolaeth Llys Insole a\u2019i ailagor yn 2016. Mae nifer o deithiau gwib 30 munud, rhad ac am ddim ar gael ddydd Sadwrn 24 Medi a dydd Sul 25 Medi. I gael rhagor o fanylion, ewch i: "}, {"text_idx": "#000012", "text": "Bydd nifer o ddigwyddiadau\u2019n cael eu cynnal yn ystod y penwythnos Drysau Agored ar 24 a 25 Medi, ac ar 29 Medi yn Eglwys Gadeiriol Tyddewi, sef un o adeiladau canoloesol mwyaf nodedig Prydain. Bydd teithiau o amgylch yr Eglwys Gadeiriol yn cynnwys ardaloedd nad ydynt fel rheol yn agored i\u2019r cyhoedd, yn enwedig y pwlpitwm (sgri\u0302n) a\u2019i furluniau o\u2019r 14eg. Mae\u2019r lluniau yn cynnwys y dylluan (doethineb = y clerigwyr) y mae pi\u0308od (ffolineb = y gynulleidfa) yn ymosod arni, sydd uwchben y drws sy\u2019n mynd i mewn i gorff yr Eglwys. Caiff y murluniau eu trafod yn Temlau Peintiedig: Murluniau a Chroglenni yn Eglwysi Cymru, 1200\u20131800 gan Richard Suggett."}]